**СТАНОВИЩЕ**

**за осъществен контрол**

по чл. 232 от ЗОП

за съответствие с изискванията на ЗОП на проектите на документи

по чл. 232, ал. 3, т. 1 и ал. 5 ЗОП (І етап)

**РАЗДЕЛ І**

**Процедура**

|  |  |
| --- | --- |
| ИН на регистрационната форма от ССИ | 20170207-00062-0009 |
| Възложител: | **Университет за национално и световно стопанство (УНСС)** |
| Вид на възложителя: | публичен (чл. 5, ал. 2, т. 1-17 и ал. 3 ЗОП)  секторен (чл. 5, ал. 4,т. 1-3 ЗОП) |
| Вид на процедурата | Открита  Ограничена  Състезателна процедура с договаряне  Договаряне с предварителна покана за участие  Състезателен диалог  Партньорство за иновации  Договаряне без предварително обявление  Договаряне без предварителна покана за участие  Конкурс за проект  Публично състезание  Пряко договаряне |
| Обект на поръчката: | Строителство  Доставки  Услуги  Услуги по Приложение № 2 |
| Предмет на поръчката: | “Доставка, инсталиране, въвеждане в експлоатация и гаранционен сервиз на информационно – компютърна техника” |
| Обособени позиции: | Да Брой: 6  Не |
| Срок за изпълнение: | 12 месеца |
| Прогнозна стойност на поръчката в лв. без ДДС: | 1 500 000 лв. |
| Финансиране: | Изцяло от националния бюджет  Изцяло или частично със средства от ЕС  Друго: |
| Критерий за възлагане на поръчката: | Най-ниска цена  Ниво на разходите  Оптимално съотношение качество/цена |
| *Коментари и други бележки:*  Процедурата е за сключване на рамково споразумение с 30 оператора. | |

**РАЗДЕЛ ІІ**

**Проверени документи**

|  |  |
| --- | --- |
| Проверката обхваща следните документи:   1. Проекта на решение за откриване на процедурата 2. Проекта на обявление, с което се оповестява откриването на процедурата 3. Проекта на техническа спецификация | |
| Всички документи, подлежащи на контрол, са получени в АОП. | Да  Не |
| Всички документи, подлежащи на контрол, са изпратени по предвидения ред. | Да  Не |
| *Коментари и други бележки:* | |

**РАЗДЕЛ ІІІ**

**Резултати от контрола**

**ІІІ.1) Решение за откриване на процедурата**

|  |
| --- |
| *Констатации и препоръки:*  В проекта на решението не е попълнен идентификационен номер (ИН) на регистрационната форма от ССИ. Препоръчваме допълване на информацията. |

**ІІІ.2) Обявление за обществена поръчка**

|  |
| --- |
| **Възлагащ орган** |
| *Констатации и препоръки:*  Адресът на профилa на купувача, вписан в поле I.1) и посоченият в поле I.3) електронен адрес, на който е осигурен неограничен и пълен пряк безплатен достъп до документацията, е един и същ. Препоръчваме при откриване на процедурата в поле I.1) възложителят да посочи адрес на профилa на купувача, а в поле I.3) – интернет адрес, на който е осигурен пряк достъп до електронната преписка на поръчката, в която се съдържа документацията за участие в нея (чл. 32, ал. 2 и чл. 42, ал. 2, т. 2 и ал. 3 ЗОП). |

|  |
| --- |
| **Предмет** |
| *Констатации и препоръки:*  В поле II.2.4) за всяка обособена позиция e повторена една и съща информация относно гаранционните условия, на които следва да отговаря доставяната техника, но не са предоставени данни, които да ориентират заинтересованите лица за обема на доставката. Доколкото информацията за гаранционните условия се съдържа и в техническата спецификация, препоръчваме да отпадне от полето, а на нейно място да се предоставят данни относно прогнозни/ориентировъчни количества за всяка обособена позиция (чл. 46, ал. 2 и чл. 81, ал. 2 ЗОП). |

|  |
| --- |
| **Технически и професионални възможности** |
| *Констатации и препоръки:*  1. В поле III.1.3) възложителят е поставил изискване участникът да е изпълнил минимум една дейност с предмет и обем, идентична или сходна с тази на поръчката. Условието е неясно, доколкото в обявлението не се съдържа информация за обема/количеството на възлаганата доставка. При настоящата формулировка възложителят следва да приеме за достатъчен опит реализирана една доставка на какъвто и да е вид компютърна техника, независимо от нейния обем.  2. В поле ІІІ.1.3) се изисква участникът да разполага с минимум един сертифициран или преминал специализирано обучение от производителя/те на предлаганата техника сервизен техник или инженер. Не е указано как ще се прилага съответното изискване, когато участник кандидатства за всички обособени позиции.  3. В същото поле е поставено изискване за наличие на сервизни бази, което е твърде общо и не поставя конкретно условие към участниците. Препоръчваме да се посочи минимално ниво за допустимост (чл. 59, ал. 5 ЗОП) или да се постави като условие за изпълнението на поръчката в техническата спецификация. |

|  |
| --- |
| **Условия във връзка с поръчката** |
| *Констатации и препоръки:*  В поле III.2.2) е предоставена информация относно гаранцията за изпълнение на договора. В края на полето е записано „Допълнителна информация – в документацията за участие“. Да се има предвид, че всички задължителни и специални условия за поръчката следва да се съдържат в обявлението. |

|  |
| --- |
| **Допълнителна информация** |
| *Констатации и препоръки:*  В края на поле VІ.3) възложителят е указал, че рамковото споразумение ще се сключи при „наличие на достатъчен брой потенциални изпълнители, които отговарят на критериите за подбор и/или достатъчен брой оферти, които отговарят на предварително обявените условия на възложителя, съгласно получените от тях оценки по Методиката“. Доколкото в поле II.2.5) за всяка обособена позиция в обявлението е маркирано, че критерият за възлагане е най-ниска цена, препоръчваме прецизиране и допълване на информацията, като се уточни, че определянето на изпълнител на договор при вътрешния конкурентен избор е въз основа на критерий „оптимално съотношение качество/цена“ по специална методика, с посочване на всички показатели (чл. 82, ал. 5 ЗОП). |

**ІІІ.3) Техническа спецификация**

|  |
| --- |
| *Констатации и препоръки:*  1. В т. 4 на техниката спецификация, възложителят е поставил изискване компютърната техника да е произведена при спазване на система за контрол на качеството по стандарт ISO EN 9001 или еквивалент. В чл. 63, ал. 1, т. 10 ЗОП е предвидена възможността възложителят да изисква представянето на сертификати, които удостоверяват съответствието на участника със стандарти за системи за управление на качеството, но не и такива, удостоверяващи съответствието на трето за обществената поръчка лице – производителят на стоката с такъв стандарт. Ако възложителят се нуждае от доказателства за качествата на продукта, може да се възползва от възможностите по чл. 51 и 52 ЗОП. В случай че възложителят реши да постави условието, следва да има предвид, че изискването за представяне на сертификати от страна на участник е критерий за подбор, който доказва технически и професионални способности. Систематичното място на визираната информация е в поле III.1.3) от обявлението.  2. В техническата спецификация, т. 6, е записано, че участниците за обособена позиция 1 следва да направят подробно описание на „уеб базираната си сервизна система …“. Информацията противоречи на информацията в поле III.1.3) на обявлението, където е записано, че „участниците следва да разполагат единствено със сервизни бази, оторизирани от производителите и/или официални вносители на предлаганата техника“. Препоръчваме уеднаквяване на данните. Да се има предвид, че изискването за уеб базирана сервизна система може да се възприеме като ограничително по смисъла на чл. 2, ал. 2 ЗОП, ако възложителят не разполага с аргументи, че сервизирането на техниката може да се реализира единствено чрез „уеб базирана сервизна система“. |

**РАЗДЕЛ IV**

**Допълнителна информация**

|  |
| --- |
| Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се прави от възложителя. |

**ГЛАВЕН СЕКРЕТАР: Подпис (не се чете)**

**ИВО КАЦАРОВ**

/Определен със Заповед № РД-37/20.04.2016 г./

**Вярно с оригинала,**

**подписан на хартия**